Paul Maurach

Paul Maurach (25. september/7. oktoober 1862 Põltsamaa – 17. august/29. august 1895 Põltsamaa) oli Eesti vaimulik.

Ta õppis aastal 1874 Viljandis Gustav Max Schmidti erakoolis ja aastatel 1876–1881 Liivimaa Maagümnaasiumis (Viljandis). Aastatel 1881–1882 töötas ta koduõpetajana von Wahli juures Pajusi mõisas. Aastatel 1882–1888 õppis ta Tartu Ülikooli usuteaduskonnas. Prooviaastal oli ta Laiuse Püha Jüri koguduses Paul Roderich Bidderi juures. Ordineeriti 18. veebruaril/2. märtsil 1890 Riias õpetajaks.

Ta oli aastatel 1890–1891 Vändra Martini koguduse adjunktõpetaja, aastatel 1891–1895 oli ta (introdutseeriti 10. märtsil/22. märtsil 1891) Põltsamaa Niguliste koguduse õpetaja.

Isiklikku
Tema isa Carl Peter Maurach oli Paistu Maarja koguduse ja Põltsamaa Niguliste koguduse õpetaja, vanaisa Christoph Martin Lobegott Maurach oli Paistu Maarja koguduse õpetaja.

Viited

Põltsamaa Niguliste koguduse vaimulikud
Vändra Martini koguduse vaimulikud
Liivimaa vaimulikud
Tartu Ülikooli usuteaduskonna vilistlased
Põltsamaa kalmistule maetud
Sündinud 1862
Surnud 1895